Tojikistonda ayol o‘zining uch yoshli nabirasini tiriklayin ko‘mib tashladi

2018 yil 18 sentabr kuni Tojikistonning Abdurahmon Jomiy nomidagi tumanda joylashgan Iftixor qishlog‘i hududidagi suv oqib tushadigan kanalda uch yoshli bolaning jasadi topildi. Bu haqda Tojikiston Ichki ishlar vazirligi xabar qilmoqda.
«Militsiya xodimlari tomonidan o‘tkazilgan tezkor-tergov tadbirlari davomida aniqlanishicha, 2018 yilning 12 sentabr kuni ayol kishi o‘z nabirasini tiriklayin ko‘mib tashlagan, natijada bola hayotdan ko‘z yumgan», - deyiladi Ichki ishlar vazirligi xabarida.
Ta'kidlanishicha, ushbu holat bo‘yicha jinoiy ish qo‘zg‘atilgan, tergov olib borilmoqda.